open-index/open-wikipedia-markdown huggingface dataset:
Derbent

**Derbent** (Lesgesch *Кьвевар*, russ. Дербент) ass déi südlechst an zugläich eelst Groussstad vu Russland. Si läit um südleche Rand vun der russescher Deelrepublik Dagestan an huet ronn 120.000 Awunner (Stand 2010).

Den Numm kënnt aus dem Perseschen (دربند - "Darband") a bedeit "enk Paart". Deen huet se net gestuel, well si läit op enger just 3 Kilometer breeder Landsträif tëscht de kaukasesche Bierger an dem Kaspesche Mier, an hir Befestegungen hu wärend enger 1.500 Joer laang d'Strooss tëscht der dagestanescher Haaptstad Machatschkala an der aserbaidjanescher Haaptstad Baku kontrolléiert.

## Kuckeswäertes

Derbent steet zanter 2003 op der Lëscht vum UNESCO-Weltkulturierwen, kuckeswäert ass seng Festung gradewéi och d'Alstad mat hire Stadmaueren, der Zitadell, de Bieder an den Zisternen.

## Bevëlkerung

Déi gréisst Volleksgrupp stellen d'Lesgier, déi zum Islam konvertéiert sinn.

Iwwer 80% vun de 4.997 Armeenier am Dagestan (Stand 2010) konzentréiere sech zu Derbent. D'Stad huet och eng armeenesch Kierch, déi awer an den 1990er Jore vun de lokalen Autoritéiten an e Musée ëmgewandelt gouf, soudatt déi Gleeweg sech elo all an der russesch-orthodoxer Kierch versammelen.

## Bekannt Derbenter
* Gotfrid Gasanow (1900–1965), Museker
* Suleiman Kerimow (* 1966), Politiker an Entreprener
* Konstantin Saradjew (1877–1954), Dirigent a Geiespiller
* Israel Tsvaygenbaum (* 1961), russesch-amerikanesche Kënschtler

## Um Spaweck

* Offiziell Säit vun der Stadverwaltung 
* Film, Fotoen an Informatiounen op odnoselchane.ru
Manternacherbierg

De **Manternacherbierg ** ass e Lieu-dit an der Gemeng Gréiwemaacher.

Um Südwesthank vun der Kopp ass eng vun de Quelle vun der Leiteschbaach.
## Geographie

## Kuckt och
Hausnumm

En **Hausnumm** ass den Numm vun engem Haus, Bauerenhaff oder -wiesen, dee sech z.&nbsp;D. bis haut op d'Awunner dovun iwwerdroen huet. Meeschtens war dat de (Vir)numm oder och alt de Beruff vun engem fréiere Besëtzer, geleeëntlech och eng Charakteristik vum Haus selwer.

Dacks ass den Hausnumm an enger Genitivform (d.&nbsp;h. mat -esch oder -s(sen) um Enn). Och gëtt en heefeg mat der Prepositioun „A(n)“ verbonnen, wéi z.&nbsp;B. beim haitege Wäibaumusée „A Possen“.

Fréier war op den Dierfer den Hausnumm dee gängegen Numm mat deem d'Leit ausernee gehale goufen, de Familljennumm war just fir offiziell Geleeënheeten.

Zanter dem 29. Juli 2019 gehéieren d'Haus- an d'Flouernimm zur nationaler Lëscht vum immaterielle Kulturierwen zu Lëtzebuerg.

## Um Spaweck

* D'Haus- a Flouernimm op iki.lu, der Websäit vum immaterielle Kulturierwen zu Lëtzebuerg (gekuckt de 17. Abrëll 2022)
Le puritain

**Le puritain** ass e franséische Film vum Jeff Musso aus dem Joer 1938 no engem Stéck vum Liam O‘Flaherty. 
## Ëm wat geet et am Film?
E Journalist (Jean-Louis Barrault) vun Dublin bréngt aus reliéise Grënn eng Fra ëm...
## Auszeechnungen
* 1938: Louis-Delluc Präis
Les bas-fonds

**Les bas-fonds** ass e franséische Film vum Jean Renoir aus dem Joer 1936 no engem Stéck vum Maxim Gorky. 
## Ëm wat geet et am Film?
Den Déif Pepel (Jean Gabin) huet zwo Frëndinnen d'Vassilissa (Suzy Prim) an d'Natacha (Junie Astor), dat féiert zu Komplikatiounen...
## Auszeechnungen
* 1937 Louis-Delluc Präis
## Um Spaweck
* De Film op TVclassic
CR329A

Den **CR329A** ass e Chemin repris am Kanton Wolz zu Wolz. Dës Strooss mécht den Accès bei d'Wolzer Gare.

Den CR329A ass ronn 220 m laang.
CR331A

Den **CR331A** ass e Chemin repris am Kanton Wolz a geet vun der N25 an nërdlecher Richtung duerch Mäerkels bis op den CR331.

Den CR331A ass ronn 4,1&nbsp;km laang.
NGC 1754

Den **NGC 1754** ass e Kugelstärekoup am Stärebild Mensa. De Stärekoup gouf 1836 vum John Herschel mat engem 18,7-Zoll-Teleskop entdeckt.
## Kuckt och
Wagener

**Wagener** ass e Familljennumm, deen op d'däitscht Wuert vun der Beruffsbezeechnung fir de Woner zeréckgeet.

Zu Lëtzebuerg hunn am Joer 1881 1.045 Leit sou geheescht, 1930 waren et der 672 an am Joer 1980 gouf et do 782 Leit mat deem Numm. D'Variant "Wagner" ass awer ronn 3-4-mol méi geleefeg.

Leit, déi "Wagener" als Familljennumm hunn, sinn oder waren ë.&nbsp;a.:

* Anouk Wagener (* 1988), lëtzebuergesch Schauspillerin;
* Anouk Wagener (* 1989), lëtzebuergesch Basketballspillerin;
* Danièle Wagener (1956), lëtzebuergesch Konschthistorikerin a Conservatrice;
* Frank Wagener (1952), lëtzebuergesche Jurist a Manager;
* Joseph Wagener (1924-2019), lëtzebuergesche Beruffsoffizéier;
* Leo Wagener (1962), lëtzebuergesche kathoulesche Geeschtlechen;
* Nora Wagener (1989), lëtzebuergesch Schrëftstellerin;
* Paul Wagener (1924-2003), lëtzebuergesche Politiker;
* Renée Wagener (1962), lëtzebuergesch Journalistin a fréier Politikerin;
* Sascha Wagener (1977-2011), lëtzebuergesche Politiker;
* Yves Wagner (1962), lëtzebuergesche Jurist;
* Wagener, e lëtzebuergesche Politiker deen 1919 an d'Chamber gewielt gouf.

## Kuckt och
* Wagner, Warner, Wegener, etc.
CR332A

Den **CR332A** ass e kuerze Chemin repris am Kanton Klierf zu Lenzweiler. E geet vum CR322 bis op d'N18.

Den CR332A ass ronn 180 m laang.
Klein (Familljennumm)

**Klein** ass een am däitschsproochege Raum, och zu Lëtzebuerg, wäit verbreete Familljennumm. E geet zeréck op d'däitscht Wuert fir kleng.

Zu Lëtzebuerg hunn am Joer 1880 1.269 Leit sou geheescht, 1930 waren et der 1.328 an am Joer 1980 gouf et do 1.301 Leit mat deem Numm.

Et ass de Familljennumm vun ë.&nbsp;a. follgende Persounen:
* Adolphe Klein (1885-1967) lëtzebuergesche Politiker;
* Arthur Klein, Auteur vu Bicher iwwer d'lëtzebuergesch Eisebunn
* Carlo Klein (1963) lëtzebuergeschen Ekonomiesprofesser an Ekonomist;
* Chrëscht Klein (1942-2024) lëtzebuergeschen Architekt;
* Edmond Joseph Klein (1866-1942), lëtzebuergeschen Naturwëssenschaftler an Dramatiker;
* Felix Klein, däitsche Mathematiker;
* Fernande Klein (1922-1984), lëtzebuergesch Kënschtlerin;
* Fritz Klein (1924-2011), däitschen Historiker;
* Henri Klein ("Bizzi Klein"; 1944-1995), lëtzebuergesche Foussballspiller;
* Jean Klein (1823-1890), lëtzebuergesche Paschtouer an Auteur;
* Jean Klein (1942), lëtzebuergesche Foussballist;
* Jean Klein, lëtzebuergesche Gewerkschaftler;
* Jean-Baptiste Klein (-1894), lëtzebuergeschen Nottär, Deputéierten a Member vum Staatsrot;
* Jean-Nicolas Klein (?-?), lëtzebuergeschen Nottär an Deputéierten;
* Jean-Pierre Klein, (?-1873), lëtzebuergesche Riichter an Deputéierten;
* Jean-Pierre Klein (1944), lëtzebuergeschen Affekot a Politiker;
* Louis Klein, (1868-1943), lëtzebuergeschen Agronom, Ingenieur, Verwaltungsdirekter a Moler;
* Mars Klein (1948), lëtzebuergesche Journalist, Kabarettist an Auteur;
* Martin Klein (1848-1907), lëtzebuergeschen Dokter;
* Melanie Klein (1882-1960), éisträichesch-brittesch Psychanalytikerin;
* Michel Klein (1919-1993), lëtzebuergesche Moler;
* Nico Klein (1930), lëtzebuergesche Schéisser an Olympionik;
* Nicolas Klein (-1931), lëtzebuergesche Politiker;
* René Klein (1945), lëtzebuergesche Lycéesprofesser, Historiker, Heraldiker a Genealog.
* Robert Klein (1955), lëtzebuergesche Moler;
* Roger Klein, lëtzebuergeschen Enseignant a Politiker;
* Willy Klein (1912 - 2004), lëtzebuergeschen Turner an Olympionik.
## Kuckt och
* Klein-Fläsch
*Klein, Lëtzebuerger Jazzgrupp
CR332B

Den **CR332B** ass e Chemin repris am Kanton Klierf a geet vun Eeselbuer bis op Wäicherdang.

Den CR332B ass ronn 4,0&nbsp;km laang.
CR333A

Den **CR333A** ass e Chemin repris am Kanton Klierf zu Helzen. E geet rankfërmeg duerch d'ganz Uertschaft a kënnt op sech selwer eraus.

Den CR333A ass ronn 800 m laang.
CR333B

Den **CR333B** ass e Chemin repris am Kanton Klierf a geet vu Weiler a südlecher Richtung bis op d'N12.

Den CR333B ass ronn 1,8&nbsp;km laang.
CR340A

Den **CR340A** ass e Chemin repris am Kanton Klierf zu Ischpelt. E besteet aus zwéin Deeler déi den CR339 mam CR340 verbannen an heescht *Om Knupp* an *Am Schlass*.

Den CR340A ass ronn 650 m laang.
CR343A

Den **CR343A** ass e Chemin repris am Kanton Klierf a geet vum CR343 bis op Duerscht, wou en an e Vicinalwee iwwergeet.

Den CR343A ass ronn 700&nbsp;m laang.
CR345B

Den **CR345B** ass e kuerze Chemin repris am Kanton Dikrech zu Ettelbréck. E verbënnt d'N15 mam CR345.

Den CR345B ass ronn 140 m laang.
CR332D

Den **CR332D** ass e Chemin repris am Kanton Klierf. E geet vun Eeselbuer bis zur Klierfer Golfplaz an heescht *Mecherwee*. En huet Uschloss un e Vicinalwee.

Den CR332D ass ronn 600 m laang.
Messier 86

De **Messier 86** (och NGC 4406 bezeechent) ass eng 8,9&nbsp;mag hell lënsefërmeg Galaxie mat enger Flächenausdehnung vun 10,2'&nbsp;×&nbsp;6,8' am Stärebild Virgo.

Den M86 läit am Zentrum vum Virgo-Galaxiëkoup an der Noperschaft vun der Risegalaxie M87. Fréier gouf hiren Typ an der Hubble-Sequenz mat E3 (elliptesch ofgeplatt) uginn, modern Auteure ginn awer éischter de *lënsefërmegen* Typ S0 un. D'Galaxie fält dynamesch am Galaxiëkoup besonnesch duerch hir héich Bloverrécklung op. D'Galaxie kënnt eiser Mëllechstrooss mat iwwer 400&nbsp;km/s entgéint, wouraus sech eng Pekuliarvitess vun iwwer 1700&nbsp;km/s géintiwwer dem Schwéierpunkt vum Galaxiëkoup ergëtt, eng vun de gréisste Pekuliarschvitessen am Virgo-Koup iwwerhaapt.

Den M86 gehéiert zu der sougenannter Markarjan-Ketten, enger Grupp vu Galaxien an engem Gebitt vu ronn 1,5 Grad Duerchmiesser.

## Entdeckung
D'Galaxie NGC 4406 gouf den 18. Mäerz 1781 vum franséischen Astronom Charles Messier entdeckt.

## Um Spaweck

* M86 bei SEDS
* http://spider.ipac.caltech.edu/staff/hgcjr/misc/ngcnotes.4
## Kuckt och
CR353B

Den **CR353B** ass e Chemin repris am Kanton Veianen. Et ass eng Verbindungsstrooss bei Selz tëscht dem CR353 an der N17.

Den CR353B ass ronn 400 m laang.
CR356A

Den **CR356A** ass e Chemin repris am Kanton Dikrech a geet vu Gilsdref bis op d'N17.

Den CR356A ass ronn 400 m laang.
CR356B

Den **CR356B** ass e Chemin repris am Kanton Dikrech a geet vun der *Folkendenger Kräizung* bis op den CR358 bei der Reisermillen.

Den CR356B ass ronn 2,3&nbsp;km laang.
NGC 1741

Den **NGC 1741** (*Mrk 1089*, *Arp 259*) ass eng wiesselwierkend Galaxië-Koppel, déi 50 Mpc vun eis ewech läit. E steet am Stärebild Eridanus an ass en Deel vun der Hickson Compact Group *HCG&nbsp;31*.

Den Objet gouf de 6.&nbsp;Januar 1878 vum Édouard Jean-Marie Stephan entdeckt.

## Um Spaweck
Joseph Foog

De **Joseph Foog**, gebuer den 10. Juni 1913, a gestuerwen den 10. Abrëll 1998, war e lëtzebuergesche Jurist.

Hie gouf de 24. November 1972 als Member vum Staatsrot nominéiert. Den 28. Oktober 1980 gouf hie Vizepresident vum Staatsrot an ass dat bis zu senger Demissioun den 10. Juni 1985 bliwwen.

Hie war Riichter op der „Cour supérieure de Justice“ a „Procureur général d'Etat“.
CR348A

Den **CR348A** ass e Chemin repris am Kanton Dikrech a geet vum CR348 bis op Bierden (rue de l'église).

Den CR348A ass ronn 1,0&nbsp;km laang.
CR353A

Den **CR353A** ass e Chemin repris am Kanton Veianen a geet vum CR353 an ëstlecher Richtung bis op den CR322.

Den CR353A ass ronn 1,9&nbsp;km laang.
CR357C

Den **CR357C** ass e Chemin repris am Kanton Dikrech zu Méischtref (rue de la Gare).

Den CR357C ass ronn 450 m laang.

E verbënnt d'Nationalstrooss 19 mat der Bréck iwwer d'Sauer, déi am Januar 2020 den Numm Vincent-J.-Festa-Bréck krut.
Norbert Droessaert

Den **Norbert Droessaert**, gebuer den 12. Juni 1906, a gestuerwen den 9. Dezember 1990, war e lëtzebuergesche Jurist an Direkter vun der Administration des douanes et accises.

Hie gouf den 20. Mäerz 1968 als Member vum Staatsrot nominéiert an ass dat bis zu senger Demissioun den 1. November 1976 bliwwen.
Espoir

** Espoir** ass e franséisch-spuenesche Film vum André Malraux a Boris Peskine deen an de Joren 1938 an 1939 no engem Roman vum André Malraux gedréint ginn ass. Duerch Problemer mat der Zensur koum de Film eréischt nom Krich am Joer 1945 an d'Kinoen.
## Ëm wat geet et am Film?
De Film behandelt eng Episod aus dem Spuenesche Biergerkrich.
## Auszeechnungen
* 1945: Louis-Delluc Präis
NGC 1858

Den **NGC 1858** ass en oppene Stärekoup am Stärebild Dorado. Hie gëtt vun engem Emissiounsniwwel ëmkreest. 1826 gouf den oppene Stärekoup vum Astronom James Dunlop mat engem 23&nbsp;cm-Teleskop entdeckt.

## Kuckt och
CR365A

Den **CR365A** ass e Chemin repris am Kanton Iechternach a geet vun Altréier an nordwestlecher Richtung bis op Kuebebuer, wou en an e Vizinalwee iwwergeet.

Den CR365A ass ronn 1,4&nbsp;km laang.
CR366A

Den **CR366A** ass e kuerze Chemin repris am Kanton Iechternach zu Iechternach a geet vum CR366 duerch en Deel vun der *rue Maximilien* bis en op der Kräizung mat der *rue de la Gare* zu Enn geet.

Den CR366A ass ronn 80 m laang.
CR372A

Den **CR372A** ass e Chemin repris am Kanton Iechternach zu Rouspert. E geet vum CR372 aus duerch d*'rue du Barrage* wou en an e Vicinalwee iwwergeet.

Den CR372A ass ronn 600 m laang.
Paris 1900

** Paris 1900** ass e franséischen Dokumentarfilm vum Nicole Vedrès aus dem Joer 1947. 
## Ëm wat geet et am Film?
De Film erzielt mat Dokumenter aus der Zäit d'Liewen zu Paräis vun 1900 bis 1914.
## Auszeechnungen
* 1947 Louis-Delluc Präis
La belle et la bête (Film 1946)

** La belle et la bête** ass e franséische Film vum Jean Cocteau aus dem Joer 1946. 
## Ëm wat geet et am Film?
D'Belle (Josette Day) affert sech fir sengem Papp säi Liewen ze retten, a geet an d'Schlass vum Monster...
## Auszeechnungen
* 1946 Louis-Delluc Präis

## Um Spaweck
* Kritik vum R. Ebert
CR374A

Den **CR374A** ass e Chemin repris am Kanton Klierf zu Ëlwen. E geet vun der N12 zu Ëlwen bis op d'Gare vun Ëlwen.

Den CR374A ass ronn 600 m laang.
CR358A

Den **CR358A** ass e kuerze Chemin repris am Kanton Dikrech a geet vu Wallenduerferbréck bis op déi däitsch Grenz, wou en Uschloss un die däitsch L6 huet, déi op Wallenduerf féiert.

Den CR358A ass ronn 140 m laang.
CR345A

Den **CR345A** ass e Chemin repris am Kanton Miersch zu Colmer-Bierg a geet vum CR345 bis op d'N22.

Den CR345A ass ronn 550 m laang.
Les casse-pieds

** Les casse-pieds** ass e franséische Film vum Jean Dréville aus dem Joer 1948 mam Noël-Noël a mam Bernard Blier an den Haaptrollen. 

## Ëm wat geet et am Film?
E Conferencier (Noël-Noël) erzielt a 14 Sketchen Episoden iwwer Leit déi engem op d'Nerve ginn……

## Auszeechnungen
* 1948 Louis-Delluc Präis
## Um Spaweck
Alan Johnston (Illustrateur)

Den **Alan Johnston**, gebuer 1959 zu Zürich, ass en Illustrateur, Déieremoler an Taxidermist. Hien ass zu Oxford opgewuess an huet säi Studium um Dyfed College als Illustrateur fir Fauna a Flora absolvéiert.
An der Zäit war hien am Optrag vun der Royal Society for the Protection of Birds als Ranger an engleschen a waliseschen Naturschutzbebidder aktiv. Seng Aarbechte sinn an Europa an an den USA erauskomm a goufen an England an an der Schwäiz ausgezeechent. Hien huet véier Joer fir den Natur Musée geschafft, haut ass hie fräischaffende Kënschtler. Eent vu senge Wierker ass de Planzewee **Via Botanica** zu Lellgen am Kiischpelt.

## Säi Wierk
* Alan Johnston: E Joer an der Natur zu Lëtzebuerg, Éditions Saint-Paul, 2. verbessert Oplag 1991.
* Alan Johnston: Mein kleines Feldbuch, Éditions Saint-Paul, Luxembourg 1995.
* Aquarellzeechnungen an *Die Orchideen Luxemburgs*. Musée national d'histoire naturelle a Société des naturalistes luxembourgeois. 143 S. (2. geännert Oplo; 1. Oplo 1993)

## Um Spaweck
* Projeten op webwalking
* Video iwwer den Alan Johnston beim Virbereede vun engem Billeralbum
Raymonde Moes

D**'Raymonde Moes**, gebuer den 31. Juli 1971 an der Stad Lëtzebuerg, ass eng fréier lëtzebuergesch Karateka.

Si gouf 1994 zur Lëtzebuergescher Sportlerin vum Joer gewielt.
## Kuckt och
Lux-Development

**Lux-Development S.A.**, besser bekannt als **LuxDev**, ass d'Agence déi d'Entwécklungszesummenaarbecht vun der Lëtzebuerger Regierung ëmsetzt.

Si gouf 1978 als Agence fir d'Ënnerstëtze vu klengen a mëttelgrousse lëtzebuergesche Betriber gegrënnt an ass eréischt zanter 1992 op Entwécklungszesummenaarbecht ausgeriicht. Haut ass et eng Aktiegesellschaft (S.A.) där hir Aktionären de Lëtzebuerger Staat (98 %) an d'Société nationale de crédit et d'investissement (2 %), déi och dem Staat gehéiert, sinn.

LuxDev huet hire Sëtz beim Rousegäertchen an der Stad Lëtzebuerg, mä huet och regional Büroen zu Priština (Kosovo), Dakar (Senegal), Praia (Kap Verde), Ouagadougou (Burkina Faso), Bamako (Mali), Kigali (Ruanda), Cotonou (Benin), Vientiane (Laos), a San José (Costa Rica).

## Missioun
LuxDev geréiert bal all d'Ressourcen, déi d'Regierung der bilateraler Entwécklungszesummenaarbecht zouweist. D'Agence kann awer och Programmer exekutéieren, déi vun anere bilateralen Donneuren oder vun der Europäescher Kommissioun finanzéiert ginn.

## Aarbechtsberäich
D'Agence këmmert sech ëm Projeten a follgenden Haaptsecteuren: Landwirtschaft, Bëschaarbecht a Fëscherei, Digitaliséierung an ICT, Educatioun, Beruffsausbildung a Beschäftegung, Ëmwelt a Klimawandel,  Gouvernance, Gesondheet, an Investissementer mat sozialem Impakt (engl: *Impact investing*), sozio-ekonomesch Entwécklung a Waasser a Sanitär.

D'Programmer konzentréiere sech op de Benin, de Burkina Faso, Cape Verde, de Kambodja, de Costa Rica, DR Congo, El Salvador, de Laos, de Mali, d'Mongolei, de Kosovo, de Ruanda, de Senegal, Togo, d'Ukrain an de Vietnam.

## Zuelen
2024 huet LuxDev 89 Projete geréiert an eng Gesamtzomm vun 144.364.226 Euro ausginn.
Fernand Georges

De **Fernand Georges**, gebuer de 16. September 1929 zu Dikrech, a gestuerwen den 9. November 2015 zu Munneref, war e Politikwëssenschaftler a fréieren héije Fonctionnaire vum Europa Parlament a fréiere Member vum Staatsrot.

Hie gouf de 26. Februar 1965 als Member vum Staatsrot nominéiert an ass dat bis zu senger Demissioun den 1. Januar 2000 bliwwen.

De Fernand Georges war ee vun de Grënner vun der SdK (Sozialdemokratesch Konventioun) am Joer 1970, an zesumme mam Henry Cravatte an der Astrid Lulling ee vun de Grënner vun der Sozialdemokratescher Partei am Joer dono. Hie war den éischte Vizepresident an dono de President vun der Partei, bis si sech 1982 opgeléist huet.

## Gielercher
* 

## Literatur
* B. Fayot, S. Hoffmann, J. Maas & R. Steil: *100 Joer sozialistesch Deputéiert an der lëtzebuerger Châmber: Dictionnaire biographique des députés socialistes à la Chambre des Députés.* Edition La Mémoire Socialiste, Luxembourg 1997, 171 S. (Fernand Georges: S. 159).
Chasma

Mat dem griichesche Wuert **Chasma** gëtt eng déif Äerdspléck oder een duerch géi Fielswänn begrenzten, zerrassene Canyon bezeechent. Si kann op, awer och deelweis duerch Sedimenter oder Biergstierz gespart sinn. Vu "Chasma" leet sech och d'Wuert Kasematt of.
Wärend d'Wuert (Méizuel *Chasmata*) an der terrestrescher Geologie ganz rar gebraucht gëtt, ass et méi heefeg als Nummbestanddeel fir grouss Gruefbréch um Mars oder op der Venus. E puer Beispiller sinn:

* Eos Chasma (um Mars, Enn vum Valles Marineris)
* Artemis Chasma (op der Venus)
* Hebes Chasma (um Mars)
* Ithaca Chasma um Saturnmound Tethys.

## Kuckt och

* Escarpement
* Geologesch Stéierung
* Klamm 
* Fielsspléck
Davies-Elliott-Meaburn-Katalog

Den **Davies-Elliott-Meaburn-Katalog**, kuerz **DEM**, ass en astronomesche Katalog vun der fotografescher Duerchmusterung vun Niwwelkomplexer an der grousser a klenger magellanescher Wollek mat Hα an [N&nbsp;II]- Placken. De Katalog gouf fir d'éischt an engem Artikel vun R. D. Davies, K. H. Elliott a J. Meaburn an de *Memoirs of the [[Royal Astronomical Society]]* 1976 ënner dem Titel ***The nebular complexes of the large and small Magellanic Clouds*** publizéiert.

D'Duerchmusterung kann als Iwweraarbechtung vun där vum Henize aus dem Joer 1956 (Kierzel 'N') an zesumme mat där als wichtegst Duerchmusterung vun den Niwwelen aus der Magellanescher Wollek ugesi ginn. Si huet vill nei niwweleg Objete mat klenge Flächenhellegkeeten erfaasst. D'Objete vum Katalog ginn ënner dem Kierzel **DEM** bezeechent (ofgeleet vun den Auteursinitialen, gefollegt vun enger lafender Nummer, virun déi de Buschtaf L fir Objete vun der grousser Magellanescher Wollek resp. S fir déi kleng Magellanesch Wollek gestallt gëtt.

D'Duerchmusterung mat laang beliichte Fotoplacken (bis zu 5 Stonnen), gouf um Siding Spring Observatoire gemaach an huet am Ganzen en Himmelsofschnëtt vu ronn 6 Quadratgrad ofgedeckt. De Katalog hat a senger éischter Versioun vun 1976 am Ganzen 329 Objete vun der grousser an 167 vun der klenger Magellanescher Wollek. De Meaburny huet 1986 *Young-star formation in the Magellanic H I bridge* (Mon. Not. R. Astron. Soc. 223), publizéiert, e Supplement vu fënnef Objeten, soudatt déi kleng Magellanesch Wollek haut 172 DEM-Objeten huet.

## Literatur
* R. D. Davies, K. H. Elliott, J. Meaburn: The Nebular Complexes of the Large and Small Magellanic Clouds. In: *Memoirs of the Royal Astronomical Society*, Jg. 81 (1976), S. 89–128.

## Um Spaweck
* VizieR-Query
## Kuckt och
Alaska

**Alaska** ass dee flächeméisseg gréissten (eng 20&nbsp;% vun der totaler Fläch), nërdlechsten a westlechste Bundesstaat vun de Vereenegte Staate vun Amerika, souwéi déi gréisst Exklav vun der Äerd. Dogéint huet en awer just déi véiertniddregst Bevëlkerungszuel vun allen US-Bundesstaaten an déi klengst Bevëlkerungsdicht. Zesoen d'Hallschent vu senge ronn 710.000 Awunner (Stand 2010) liewen an der Agglomeratioun vun Anchorage. D'USA hunn deen Territoire 1867 vum Russesche Räich kaaft.

## Geschicht

Alaska war fir déi opstriewend Weltmuecht Russland déi eenzeg Iwwerséi-Kolonie, déi awer kaum rentabel a schwéier ze verwalte war, absënns wéi mat der Zäit d'Pelzdéieren ëmmer méi rar goufen an déi lokal Indianer ëmmer méi Schwieregkeete gemaach hunn. Dozou koum, datt d'Passage duerch d'Äismier geféierlech war, an eng Rees vun der deemoleger Haaptstad Sankt Péitersbuerg aus queesch duerch d'Land méi wéi en halleft Joer gebraucht huet. Wéi d'Staatskeesen nom verluerene Krimkrich eidel waren huet den Zar Alexander&nbsp;II. den 30. Mäerz 1867 engem Kontrakt zougestëmmt, deen Alaska fir 7,2 Milliounen US-Dollar un déi Vereenegt Staate verkeeft (no haitegem Wäert ronn 90 Milliounen US-Dollar). Eréischt 1899 gouf Gold entdeckt an 1968 Pëtrol, soudatt zum Zäitpunkt wéi Alaska offiziell an US-amerikanesche Besëtz iwwergoung (18. Oktober 1867) dee Kaf an der US-Ëffentlechkeet nach héich ëmstridde war.

## Geographie
### Situatioun an Topographie

### Gréisst Stied

## Politik

Alaska ass fest an den Hänn vun de Republikaner, deenen hir wuel bekanntst Representantin déi fréier Gouverneurin Sarah Palin ass.

## Ekonomie

D'Äerduelegfërderung, déi eng 85&nbsp;% vum staatlechen Akommes ausmécht, bréngt Alaska op déi sechst Plaz vun de wirtschaftlech erfolgräichste Bundesstaate vun den USA. Wéinst deene grousse Bëschgebidder ass awer och d'Holz- a Pabeiersindustrie e wichtegen ekomomesche Facteur. Et gëtt an Alaska Gold, Koffer, Sëlwer, Bläi, Zënn, Eisen a Kuelen. Wat d'Fëscherei ugeet sou gi virun allem Saumon a Kabeljau exportéiert.

## Um Spaweck
* Offiziell Websäit vum Staat Alaska
Pierre Joseph Thuot

De **Pierre Joseph Thuot**, gebuer den 19. Mee 1955 zu Groton am Connecticut an den USA, ass e fréieren US-amerikaneschen Astronaut. 
__TOC__

Den Thuot krut 1977 e Bachelor a Physik vun der United States Naval Academy an 1985 e Master a Systems Management vun der University of Southern California. 2004 krut hien en Ofschloss vum Harvard Business School Advanced Management Program.

1977 koum den Thuot bei d'United States Navy a gouf als Marinepilot ausgebilt. No Stationéierungen op de Fligerdréier USS John F. Kennedy an USS Independence am Mëttelmier an an der Karibik huet hien d'Navy Fighter Weapons School (TOPGUN) an d'U.S. Naval Test Pilot School absolvéiert. Uschléissend huet hien als Testpilot a Pilotenausbilder geschafft.

## Astronautentätegkeet
Am Juni 1985 gouf den Thuot vun der NASA als Astronautekandidat erausgesicht. Hien huet d'Software am Shuttle Avionics Integration Laboratory iwwerpréift a war Verbindungsspriecher (CAPCOM) fir en ettlech Shuttle-Missiounen. Hie war leedenden Astronaut vum Astronautebüro fir Opbau- a Entretiensoperatioune vun der Internationaler Raumstatioun (ISS). Hien huet d'Missioun Support geleet an huet den Astronautentraining vun de Kandidate vun 1995 kontrolléiert.

### STS-36
Den Thuot ass den 28. Februar 1990 mat der Raumfär Atlantis fir d'éischt an de Weltraum gestart. Et gouf e geheime Satellit vun der US-Loftwaff an e niddregen Orbit ausgesat, vu wou aus deen digitalen Opklärungssatellit de gréissten Deel vun der Äerduewerfläch iwwerwaache sollt.

### STS-49

De 7. Mee 1992 ass den Thuot als Missiounsspezialist um éischte Fluch vun der Raumfär Endeavour fir d'zweet an de Raum geflunn. Zil vun där Missioun war et, den zwéi Joer virdru gestarte Kommunikatiounssatellit Intelsat VI-F3 fir eng Reparatur anzefänken. Eréischt beim drëtten Aussebordasaz (EVA) konnt de Satellit vun Hand agefaange ginn. Doropshi krut den Intelsat en neie Apogäumsmotor, fir datt hien eng virgesinne geostationär Ëmlafbunn erreeche konnt. Bei engem weideren EVA goufen d'Strukturen a Geschier getest.

### STS-62
De 4. Mäerz 1994 war den Thuot als Missiounsspezialist mat der Raumfär Columbia fir säin drëtte Weltraumfluch gestart. Notzlaascht waren d'United States Microgravity Payload 2 (USMP) an den Office of Aeronautics and Space Technology 2 (OAST). Mat dësen Notzlaaschte konnten d'Auswierkunge vun der Schwéierelosegkeet erfuerscht ginn.

## No der NASA
Am Juni 1995 huet den Thuot d'NASA verlooss a goung nees zeréck bei d'Navy. Duerno koum en an de Comité vum Secteur fir Loft- a Raumfaarttechnik vun der United States Naval Academy. Am Februar 1999 gouf hie Vizepresident bei der Orbital Science Corporation, Launch Systems Group. Duerno huet hien nach als Senior-Manager fir Space & Communications bei Global Aerospace and Defense Industy geschafft. Am Ament ass hie President an *CEO* bei HawkEye.

## Privates
De Pierre Thuot ass bestuet an huet zwee Kanner.

## Kuckt och

* Lëscht vu Raumfuerer

## Um Spaweck

* Biographie bei der NASA 
* Kuerzbiographie bei spacefacts.de
NGC 5775

Den **NGC 5775** ass eng Balkespiralgalaxie vum Typ SBc a läit am Stärebild Virgo. D'Galaxie huet eng Wénkelausdeenung vu 4,2'&nbsp;×&nbsp;1,0' an eng visuell Magnitude vun 11,8&nbsp;mag. Si gouf den 20. September 1786 vum Wilhelm Herschel entdeckt.

## Um Spaweck

* NOAO
* NGC 5775 Galaxy Group

## Kuckt och
Karin Mayer

D**'Karin Mayer**, gebuer den 28. Oktober 1965 an der Stad Lëtzebuerg, ass eng fréier lëtzebuergesch Karateka.

## Karriär
Cavus

**Cavus** (Adjektiv vum laténgeschen *Cavum*: Ëmmantelung, Höhl) bedeit „agewéckelt, ëmfassend, no banne gewëlbt“. Plural: *Cavi*.

An der Astrogeologie gëtt den Ausdrock Cavus fir eng onreegelméisseg, stäil offalend Muld gebraucht, déi net duerch en Aschlag entstanen ass.

Als Cavi genannt Strukture gëtt et um Mars an um Triton.

## Um Spaweck
* Cavi bei Google Mars
* USGS: Lëscht vun de Cavi am *Gazetteer of Planetary Nomenclature* vun der IAU
73P/Schwassmann-Wachmann

Den **73P/Schwassmann-Wachmann**, och **Schwassmann-Wachmann 3** (kuerz och SW3), ass e kuerzperiodesche Koméit.
Hien ass viun allem dofir bekannt, well an de Joren 2001 bis 2006 konnt observéiert ginn, wéi säi Kär an en ettlech Fragmenter gebrach ass.

## Entdeckung
De Koméit gouf den 2. Mee 1930 vun den Astronomen Friedrich Karl Arnold Schwassmann an Arno Arthur Wachmann um Hamburger Observatoire entdeckt. Hie koum den 31. Mee 1930 bis op 0,062 AE un d'Äerd erun an hat eng visuell Magnitude vu ronn 6&nbsp;mag. Et war den drëtte kuerzperiodesche Koméit, dee vu Schwassmann a Wachmann fonnt gouf.

## Geschicht
Trotz senger Ëmlafzäit vun nëmmen eppes méi wéi fënnef Joer, war de Koméit no 1930 fir laang Zäit net ze gesinn. Eréischt no senger Zeréckentdeckung an de Joren 1979 an 1990, konnt en observéiert ginn. De Koméit war dobäi leider manner opfälleg. Am Joer 1995 iwwerrascht de Koméit dann d'Astronome mat enger staarker, onerwaarter Hellegkeet déi vu ronn 13mag op ronn 7mag (250-fach Hellegkeet) a wéinegen Deeg eropgoung. De Grond dofir war, datt de Koméitekär an en ettlech Stécker zerbrach war an dobäi grouss Deeler vu Gas a Stëbs fräigesat goufen. Ufanks konnten dräi, dann awer fënnef Deeler vum Koméit observéiert ginn, déi mat de Buschtawen A bis E bezeechent goufen. Beim nächste Rendez-vous beim Joreswiessel 2000/2001 konnten nëmmen nach dräi Fragmenter (B, C an E) fonnt ginn.

Beim nächste Rendez-vous vum Koméit am Fréijoer 2006 war e weidert Auserneebrieche vun de Koméitendeeler z'observéieren. Bei senger nooster Distanz zur d'Äerd, den 13. Mee 2006 mat 0,074 AE hunn déi zwee gréisst Brochstécker (B an C) eng Hellegkeet vu ronn 5mag erreecht. D'Gestalt vum Fragment B hat sech Ufanks Mee 2006 dacks geännert, an et koum zu staarken Hellegkeetsausbréch. Mëtt Mee 2006 waren iwwer 60, deelweis extreem liichtschwaach, Fragmenter bekannt.

Den Hubble-Weltraumteleskop an de Spitzer-Weltraumteleskop hate spektakulär Biller vum Koméit gemaach wéi en auserneegebrach ass. Och mat äerdgebonnenen Teleskopen, dorënner de Very Large Telescope vum Europäesche Südobservatoire, goufen d'Evenementer verfollegt. Och Amateurastronome konnte mat héichempfindlechen CCD-Kameraen d'Auseneebrieche vum Koméit observéieren.

Den 73P/Schwassmann-Wachmann war en Zil vun der US-amerikanescher Missioun CONTOUR, déi de Koméit den 18. Juni 2006 op ronn 100 Kilometer Distanz besiche sollt. D'Raumsond war allerdéngs 2002 kuerz nom Start am Orbit verongléckt.

## Meteorstroum
Den 73P/Schwassmann-Wachmann ass den Urspronkskierper vun den Tau-Herkuliden, engem Meteorstroum, dee vum 19. Mee bis den 19. Juni aktiv ass.

## Viraussiichtleche Rendez-vous
De viraussiichtleche Rendez-vous ass fir d'Joer 2022 berechent.

## Kuckt och

* Koméitelëschten

## Um Spaweck

*  Gary Kronk's Cometography zum Kometen Schwassmann-Wachmann 3
*  Biller vum Hubble Space Telescope
*  Biller vum Spitzer-Weltraumteleskop
*  Bilder vom Very Large Telescope
* Fotoe vun Amateurastronomen
*  Infosäit mat ville Linken
Koméit West

De **Koméit West**, no der astronomescher Nummkonventioun formal als **C/1975 V1**, **1976 VI** an **1975n** bezeechent, war e spektakuläre Koméit, dee souguer als Grousse Koméit bezeechent gouf.

Hie gouf den 10. August 1975 vum Richard Martin West vum Europäesche Südobservatoire fotografesch entdeckt an huet säin Hellegkeetsmaximum am Mäerz 1976 mat bis zu -3mag an der Sonnegéigend erreecht. Wärend dëser Hellegkeet war et méiglech, hien och am Dag z'observéieren.

De Koméit West huet eng geschaten Ëmlafzäit vu 558.000 Joer.
## Kuckt och

* Koméitelëschten

## Um Spaweck
* Cometography.com: C/1975 V1 West
Tuys

**Tuys** ass eng lëtzebuergesch Band vun Diddeleng, déi 2007 gegrënnt gouf. Eegenen Aussoen no ass hire Stil Popmusek, déi mat Elementer aus verschiddenen anere Genre kombinéiert gëtt.

## Bandgeschicht
Tuys gouf 2007 vum Tun Biever (gebuer 1997), Sam Tritz (gebuer 1996) a Kay Gianni (gebuer 1996) zu Diddeleng gegrënnt. Am Summer 2011 ass de Bassist Laurent Thiry (gebuer 1996) derbäikomm. Ufanks huet d'Grupp Texter op Däitsch a Lëtzebuergesch geschriwwen a gesongen, haut maache si dat awer nëmmen nach op Englesch.

2010, 2011 an 2012 huet Tuys fir de Lycée Nic-Biever um Screaming Fields Festival an der Rockhal gespillt, wou si de Präis "Coup de Coeur du Centre de Resources" gewonnen hunn. Si sinn ënner anerem och um Food For Your Senses, bei On Stéitsch an op der Fête de la Musique zu Diddeleng opgetrueden. Donieft hu si 2010 bei der Sendung Wanns de eppes kanns! matgemaach.

Hir éischt Single "People" ass am September 2012 verëffentlecht ginn. Si gouf am Holtz-Studio zu Tënten opgeholl. D'Lidd huet et bis op d'Plaz Nummer 23 an de lëtzebuergeschen iTunes Charts an d'Plaz 4 am Eldoradio Chartbreaker gepackt. Tuys hunn hir Single och live am Ben's Club presentéiert.

Am November 2012 huet Tuys de Péitenger Concours *Rock the South* gewonnen.

De Release vun hirer éischter EP war den 8. Mäerz 2013 an der Rockhal.

Am Juni 2013 gouf bekannt, datt de Laurent Thiry aus der Band austriede géif. De Yann Gengler (gebuer 1996), ënner anerem och Gittarist a Sänger vun de Bands *Only 2 Sticks* an *Hard To Explain*, spillt zënterhier d'Bassgittar fir Tuys.

## Literatur
* Steve Kugener: *Freude am Spielen* an der Revue Nr. 36 vum 7. September 2016, S. 44-47

## Discographie
### Albumen
* 2018: *Swimming Youth*

### EPen
* 2013: *People*
* 2015: *Carousel*
* 2020: *A Curtain Call for Dreamers*

### Singelen
* 2012: *People*
* 2014: *Wayout*
* 2015: *Dance*
* 2016: *Capture*
* 2016: *Maybe*
* 2017: *Belong*
* 2017: *Talk*
* 2020: *Papaya*
* 2020: *More Than an Account*
* 2020: *Ketchup on My Own Knees (Hungry for More)*
* 2020: *Jungle*
* 2020: *Saturday Night*
* 2021: *Muddy Beach*

## Um Spaweck
* Websäit vun Tuys
* Offiziell Presenz op ReverbNation, Facebook, YouTube, Tumblr, Twitter, SoundCloud
* Diskografie op Rate Your Music
Ben's Club

**Ben's Club**, och nach **Ben's Club Live**, war eng Televisiounssendung, déi tëscht 2011 an 2014 Samschtesowes op RTL Télé Lëtzebuerg gesent gouf. Se gouf vum Eldoradio-Speaker Ben Olinger zesumme mat enger Assistentin (entweeder d'Lynn Warken oder d'Nora Watgen) presentéiert.

D'Sendung war eng Mëschung aus Talk- a Late-Night-Show mat Lëtzebuerger Perséinlechkeeten a Museksgruppen als Invitéen.

An den am Ganzen dräi Staffele sinn ënner anerem Bossmen, Seed to Tree, d'Dëppegéisser, D.Harmon, Mutiny on the Bounty, Open Seas an Tuys opgetrueden.

## Um Spaweck
* Offiziell Homepage
* Säit op Facebook
Ben Olinger

De **Ben Olinger** ass e lëtzebuergesche fréiere Radios- an Televisiounsmoderateur.

No e puer Joer beim LRB huet hie vun 2007 un als Speaker bei Eldoradio geschafft. Vun 2006 bis 2009 war hie VJ bei RTL Télé Lëtzebuerg. Tëscht 2011 an 2014 hat hien do och seng eege Sendung *[[Ben's Club]]*.

2015 war hien ee vun de Co-Proprietäre vum Déifferdenger Restaurant *Schräinerei*.

2018 huet de Ben Olinger d'Marketingsagence *gotcha* matgegrënnt, déi Moskito 2020 opkaaft huet a bei där hien dunn *Directeur de la Création* gouf.

Zënter Hierscht 2019 co-moderéiert de Ben Olinger de Podcast *Hei Elei Lauschter Lo* mam David Winter.
Roude Rechteckniwwel

De **Roude Rechteckniwwel** (engl. **Red Rectangle Nebula**) ass e protoplanetareschen Niwwel am Stärebild Monoceros an ass ronn 2.300 Liichtjoer vun der Äerd ewech. Den Numm „Roude Rechteck“ geet op d'Astronome Martin Cohen a Mike Merril am Joer 1973 zeréck.
De binäre System am Zentrum vum Niwwel gouf fir d'éischt vum Robert Grant Aitken am Joer 1915 entdeckt.

## Kuckt och

## Um Spaweck
* Hubble-Weltraumteleskop
* Astronews
* Proto-Planetareschen Niwwel
Eeërtriwwel

**Eeërtriwwel**, ass en einfache Plat aus Eeër, déi an enger Pan lues gebak ginn.
__TOC__
Fir d'Zoubereedung gi réi Eeër opgeklappt, gesalzt a bei klenger Hëtzt a Botter oder Planzenueleg gestackt. Dacks ginn d'Eeër nach mat Mëllech, Ram, a Waasser gemëscht, fir d'Eeërtriwwel méi schmanteg ze maachen. Alternativ kënnen d'Eeër direkt an enger Pan mat zerloossenem Botter geklappt ginn a wärend dem Bake mat den aneren Ingredienten zesummegemëscht ginn. Jee no Virléift gëtt duerch Réieren, Dréinen oder Schappe mat enger Paneschëpp d'Eeërmass gläichméisseg gebak. Fäerdeg ass d'Eeërtriwwel, wa se gestackt, awer nach fiicht a glënnereg ass.

Soss kënnen nach Speck, Ham, Krevetten, Kéis, Champignonen, Ënnen, oder Bratzelen, och Tomaten an anert Geméis drakommen.

Jee no Rezept kann och Miel mat opgeklappt ginn.
## Literatur
* Tun Nosbusch: *Eeërtriwwel* S.74 aus dem Buch *Aus der Luxemburger Küche: Kachen a Brachen*, Éditions Guy Binsfeld, ISBN 3-88957-024-0, 1. Oplag 1983
## Kuckt och
* Spigelee
* Omelett
* Gekacht Ee
## Um Spaweck
Duebelasteroid

En **Duebelplanetoid** oder **Duebelasteroid** ass e System vun zwéi gravitativ gebonnen Asteroiden, déi sech ëm e kollektive Schwéierpunkt beweegen. Wann ee Kierper däitlech méi grouss wéi deen aneren ass, da schwätzt een an der Reegel vun engem *Mound* oder *Satellit vum Asteroid* oder och vun engem *Asteroidemound* oder *Planetoidemound*. Aus bunnmechanescher Siicht ass sou e System vergläichbar mat dem Äerd-Mound-System oder mat Duebelstären.

## Gréissteverhältnesser

Fir d'Gréissteverhältnesser tëscht Haaptkierper a Begleeder gëtt et prinzipiell keng Aschränkungen. Sou sinn zwéi bal d'selwecht grouss Kierper méiglech (Verhältnes ongeféier 1:1; Beispiller: (617) Patroclus, (58534) Logos) wéi och Kierper mat engem Volumeverhältnes vun ongeféier 2500:1, wéi zum Beispill (243) Ida an Dactyl ze gesinn ass (zum Vergläich, d'Volumeverhältnes Äerd:Äerdmound ass ronn 50:1). (243) Ida war deen éischten Asteroid, vun deem e Begleeder bekannt war.

## Ëmlafperiod
Wéinst der klenger Mass vun den Asteroiden ass de maximalen Ofstand fir stabil Bunnen dacks nëmmen e Villfacht vum Haaptkierperduerchmiesser. Déi kleng Distanz féiert nees zu enger kuerzer Ëmlafperiod (dacks méi wéi een Ëmlaf am Dag).

## Genesis
Duerch déi no Distanz zuenee geet een dovun aus, datt béid Kierper aus dem selwechte Material bestinn a gläichzäiteg niefteneen entstane sinn, oder allebéid fréier mol ee Kierper gebilt hunn. Duerch Rotatioun oder Aschlag konnt sech dorophin en Deel getrennt hunn.

## Beispill
Den Duebel-Asteroid (175706) 1996 FG3 huet e Volumeverhältnes (Haaptkierper:Begleeder) vun 42:1 an e mëttleren Ofstand vun 3&nbsp;km (2- bis 3-fachen Duerchmiesser vum Haaptkierper). D'Ëmlafperiod vum Begleeder ëm de Baryzentrum ass 16,2 Stonnen. 

## Um Spaweck
* DLR: Binary Asteroid 1996 FG3

## Kuckt och

* Lëscht vun natierleche Satellitte vun Asteroiden
* Lëscht vun natierleche Satellitte vun Zwergplanéiten
Rheingau (Wäibauregioun)

De **Rheingau** ass eng Wäibauregioun an eent vun deene gréisste Wäinubaugebidder am Südweste vu Däitschland a westlech vun Wiesbaden.

## Riefzorten
* Riesling
* Spätburgunder

## Um Spaweck
Video Jockey

E **Video Jockey**, besser bekannt ënner der Kuerzbezeechnung **VJ**, ass déi Persoun déi op Televisiounssenderen Museksvideoe spillt an useet. De Begrëff ass eng Uspillung un d'Wuert DJ.

## Um Spaweck
Isère (Schëff)

D**'Isère** war an der zweeter Hallschent vum 19. Joerhonnert en Transportschëff vun der franséischer Marinn. Den 900-Tonner war nieft de Fregatte Couronne an Héroïne eent vun den éischte Schëffer mat enger Coque aus Eisen dat an der Werft vu Caudan gebaut gouf.

**Technesch Donnéeen**:
*Längt: 62.20 m
*Breet: 9.43 m
*Déifgang: 5.00 m
*Undriff: Dräimaster mat Rechteckseegelen, an Dampmaschinn mat 550 PS.
*Vitess: 8 Kniet
*Equipage: 5 Offizéier a 64 Mann
*Ausser Déngscht gestallt: 1909

D'Schëff gouf international bekannt well et 1855 ënner dem Kommando vum Gabriel Lespinasse de Saulne d'Fräiheetsstatu agepaakt an 210 Këschten, vu Rouen op New York transportéiert huet.

1909 gouf d'Isère desarméiert a koum den 29. Abrëll 1924 an den Hafe vu Lorient. Do huet se bis 1925 als Ponton gedéngt. Bei engem Brand vun de Mazoutsreservoiren an der *Cité du Priatec* am Juni 1940 war se mat beschiedegt ginn. No der Besetzung duerch d'Wehrmacht huet se der däitscher Krichsmarine als Schwammquai gedéngt un deem d'U-Booter riets a lénks konnten uleeën.

1945 bei de Evenementer vun der Poche de Lorient war eng Bomm dropgefall. Schliisslech huet déi däitsch Besatzung se tëscht dem Hafe vu *Sainte Chaterine* an der Insel Saint-Michel versenkt, wou se haut nach läit.
Brand Your Band

**Brand Your Band** war e lëtzebuergesche Museksconcours fir lokal Gruppen, deen 2011 vum Tom Winandy a vum Patrick Floener gegrënnt gouf.

Dat englescht Verb "to brand" heescht engem Produkt e Markennumm verpassen oder eppes zu enger Mark opbauen. Am Concours goung et dorëmmer, enger Grupp zu enger gewësse Bekanntheet zu Lëtzebuerg ze hëllefen an hir eng Markenidentitéit ze verpassen.

## Concours

De Concours gouf vun der *Brand your Band [[Association sans but lucratif|a.s.b.l.]]* organiséiert an ënner anerem vum Service national de la jeunesse an der Œuvre nationale de secours grande-duchesse Charlotte gesponsort. All Amateurband, där hir Memberen zu Lëtzebuerg wunnen an tëscht 13 an 30 Joer al sinn, konnt wärend enger bestëmmter Period e Lidd op der Websäit vum Contest erareechen. D'Qualitéit vum agereechte Lidd huet dobäi nach net mussen optimal sinn. Eng Jury huet duerno dat bescht Lidd gewielt an d'Band e Marketing-Package gewonnen, deen aus der Produktioun vun engem Museksvideo, enger professioneller Studioopnam mat Mixage a Mastering, enger graphescher Identitéit (Logo, Flyer, Poster, Cover...), engem Fotoshooting an Ënnerstetzung bei der Promotioun (Interviewen, etc.) besteet.

### Éischt Editioun 2011

Bei der éischter Editioun 2011 huet d'Jury, déi aus dem Tom Winandy an dem Patrick Floener bestanen huet, d'Gambling Badgers mam Lidd *Dance* aus 32 Areechungen zum Gewënner gewielt.

Am August ass nieft dem Museksclip zur Single och e fofzéng Minutte laange Making-Of-Video iwwer den Dréi verëffentlecht ginn.

### Zweet Editioun 2012

2012 hunn 42 Gruppe matgemaach, vun deenen der véier als potentiel Gewënner zeréckbehale goufen: The Northern Lights mat *Preacher Man*, Lawyers Guns 'n' Money mat *Take It Easy Mr Cab Driver*, Theft Sound mat *Fine Chick* a Slim Suzie mat *Knock the Head Off Its Crown*. Nodeem d'Jury all Grupp perséinlech getraff hat, hu schlussendlech Lawyers Guns 'n' Money déi zweet Editioun vum Brand Your Band Contest gewonnen. Als Single gouf d'Lidd *Name the Game* verëffentlecht. Am Hiescht vum selwechte Joer ass op YouTube d'Reality-Show *RISE* a sechs Episode vun ongeféier 15 Minutten erauskomm, an där d'Band wärend e puer Méint vu Kamerae begleet gouf.

### Drëtt Editioun 2013
Tëscht dem 6. an dem 22. Mee 2013 konnte sech Gruppe fir déi drëtt Editioun vum Kontest umellen. De 25. Mee sinn d'Gewënner bekannt gemaach ginn, d'Five Cent Cones vu Weiler zum Tuer. Am July hu si hiert Lidd *Dreamer* opgeholl.

## Kuckt och
* *[[Talents (Castingshow)|Talents]]*, eng lëtzebuergesch Castingshow aus dem Joer 2002.
* *[[Wanns de eppes kanns!]]*, eng lëtzebuergesch Castingshow aus de Joren 2009-2011.
* *[[The One]]*, eng lëtzebuergesch Castingshow aus dem Joer 2012.

## Um Spaweck
* Homepage: brandyourband.lu
* Homepage vun der Show "Rise": riseshow.lu
* Offiziell Presenz op Facebook, SoundCloud a YouTube
The Gambling Badgers

**The Gambling Badgers** war eng lëtzebuergesch Alternative-Rock- a Pop-Rock-Band.

## Bandgeschicht
D'Grupp gouf am September 2010 gegrënnt. Éier se hiren aktuellen Numm ugeholl huet, hu si *The Gamblers* geheescht.

2011 hunn d'Gambling Badgers mam Lidd *Dance* déi éischt Editioun vum Brand Your Band Contest an domat e professionelle Marketing gewonnen.

De Video zum Lidd ass mam Regisseur Pol Winandy um Scheierhaff bei Kanech gedréint ginn.

2012 si se beim Food For Your Senses a beim Rock um Knuedler opgetrueden.

Am Januar 2014 huet et d'Radiosingle *Business as Usual* an d'Top 10 vum Eldoradio Chartbreaker gepackt. Am selwechte Mount huet d'Band an engem Facebookpost annoncéiert, dat se sech géif trennen.

## Diskografie
### Album
* 2013: *Kings*

### Singelen
* 2011: *Dance*
* 2013: *Kings*
* 2013: *Business as Usual*

## Um Spaweck
* Offiziell Presenz op: Facebook, SoundCloud, Twitter, ReverbNation, MySpace a Youtube
Maison Croeff

D**'Maison Croeff** ass en historescht Gebai an der Stad Lëtzebuerg, op Nummer 11 an der Fleeschiergaass (Rue de la boucherie).

Am 14. Joerhonnert war an dësem Haus d'Sazlager vun der Stad, woufir et och nach *Um Salzstapel* genannt gëtt..

D'Haus huet an der säitlecher Fassad Fënsterbéi aus dem 16. Joerhonnert. Si goufe 1605 vum Hubert Croeff, deem deemolege Besëtzer, zougemauert.

An der 2. Hallschent vum 18. Joerhonnert gouf d'Haus vun der Famill Pescatore kaf, déi et ëm ee Stack vergréissere gelooss huet. D'Bannenariichtung, dorënner d'hëlzen Trap aus där Zäit an och aus dem fréien 19. Joerhonnert, sinn zu engem groussen Deel bis haut erhale bliwwen. Bemierkenswäert ass ë.&nbsp;a. ee getäfelte Sall aus dem fréien 19. Joerhonnert.

1876 huet de Balthazar Valentini d'Haus opkaaft, an do seng Fumisterie opgemaach. 1892 huet de Charles Praum, dee mam Valentini senger Sëschter bestuet war, do seng Dréckerei installéiert. Bis 1920 huet d'Dréckerei Linden-Hansen, déi dem Praum säi Betrib virugefouert huet, an engem Deel vum Haus fonktionnéiert.

2002-2005 gouf d'Haus, zesumme mam Nopeschhaus, der Maison Mersch, vum *Fonds de rénovations de la Vieille Ville* am Fong restauréiert. Virdru sinn archeologesch Ausgruewungen am Keller gemaach ginn, déi Spuere vu Bebauunge bis zeréck an d'8. Joerhonnert fonnt hunn.

Et ass zanter dem 20. Oktober 1961 op der Lëscht vum Zousazinventaire vun de klasséierte Monumenter agedroen.

Haut ass ënnenan e Bicherbuttek, an de getäfelte Sall um 1. Stack, *Salle Empire* genannt, ka fir Konferenzen oder Virliesunge benotzt ginn.

## Biller
**D'Salle Empire**

Luxembourg City 11 rue de la Boucherie Maison Croeff Salle 'Empire' --4.jpg
Luxembourg City 11 rue de la Boucherie Maison Croeff Salle 'Empire' --5.JPG
Luxembourg City 11 rue de la Boucherie Maison Croeff Salle 'Empire' --1.jpg
Luxembourg City 11 rue de la Boucherie Maison Croeff Salle 'Empire' --6.JPG


## Literatur
* Yègles-Becker, I., C. Hommel & C. Esch, 2012. *La maison Croeff. Um Salzstapel.* In: *Lëtzebuerg Alstad Vieille ville*, S. 59-61. Erausgi vum Comité Alstad bei den Éditions Schortgen, Esch-Uelzecht, 176 S.

## Kuckt och
* Lëscht vun den nationale Monumenter an der Gemeng Lëtzebuerg

## Um Spaweck
SMS (Frequenzband)

D**'SMS-Frequenzband** ("SMS" heescht *Satellite Media Services* oder *Satellite Message Services*) ass ee Frequenzberäich vum Ku-Band.

De Frequenzberäich gouf Enn vun den 1970er-Jore fir Noriichtesatellitte verginn a sollt wuel gréisstendeels fir d'Iwwerdroe vu Radiossendunge vun Transmissiounsween aus an d'Sendezentral a vu Sendezentralen ënnereneen déngen, souwéi fir de Kontakt mat Kabelnetzer.

Allerdéngs gouf d'SMS-Band vun Enn vun den 1980er-Joren och vun Distanzmeldesatellitte gebraucht, déi als Televisiounssatellitten hir Programmer direkt un de Spektateur ausgestraalt hunn. Kuckt: DFS-Kopernikus.

## Frequenze vum SMS-Band
Downlink: 12,5 - 12,75&nbsp;GHz.

Als Uplinkfrequenzberäich hat sech d'SMS-Band ufanks zesumme mat dem FSS-Band de Beräich tëscht 14,0 - 14,5&nbsp;GHz. gedeelt.  Dat ass och haut nach bei villen Noriichtesatellitten de Fall.

Dat war bei Satellittesystemer mat ville copositionéierte Satellitten net méiglech. Dofir gëtt z.&nbsp;B. beim Astra-Satellittesystem den Uplink tëscht 13,75 - 14,0&nbsp;GHz gemaach.

Als Polarisatiounsrichtunge sinn "horizontal" a "vertikal" virgeschriwwen.

## Kuckt och

* Broadcasting Satellite Services 
* Fixed Satellite Services
SMS (Homonymie)

**SMS** oder **S.M.S.** ass d'Ofkierzung vun ë.&nbsp;a.:
* Short Message Service, en Telekommunikatiounsservice fir Textmessagen am Mobiltelefons- oder Festnetz z'iwwerdroen;
* Seiner Majestät Schiff (och *S.M.S.*), eng Bezeechnung virun den Nimm vu Schëffer am Däitsche Räich an an der éisträichesch-ungarescher Monarchie;
* Satellite Media Services resp. Satellite Message Services an der Zesummesetzung SMS-Band, e Frequenzband am Satellittefunk, kuckt dofir: SMS (Frequenzband).